Boek: Broedertwis - Maroela Media
Meer as 'n honderd jaar ná die laaste skote in die Anglo-Boereoorlog geklap het, word genl. Christiaan de Wet steeds bewonder as onverbiddelike bittereinder, die held wat tot die einde toe volhard het. Sy jonger broer, Piet, word onthou as die joiner wat die wapen teen sy eie mense opgeneem het.
In Broedertwis klim Albert Drake as't ware in dié twee broers se koppe. Hy probeer verstaan waarom hulle lynreg in stryd met mekaar gekom het. Watter rol het geloofsoortuigings, elkeen se eiesoortige karakter, hul vroue en ook oorlogtrauma in hul keuses gespeel? Teenoor die vurige en waaghalsige Christiaan staan sy temperamentele, andersdenkende jonger broer, Piet. Die een 'n spreekwoordelike valk, die ander 'n duif.
Albert Blake is die skrywer van die topverkoper, Boereverraaier: Teregstellings tydens die Anglo-Boereoorlog wat ook in 'n rolprent, Verraaiers, omskep is. Hy ontvang in 2014 die Suid-Afrikaanse Akademie vir Wetenskap en Kuns se Louis Hiemstra-prys vir niefiksie vir Boerekryger: 'n Seun se hoogste offer. Blake het drie ander boeke op sy kerfstok.
Anglo-Boereoorlog nuwe vrystelling
Ons sien dit nog steeds amper daagliks – die helde vs. die joiners…
Is dit nou die ouens wat gaan stem of nie? Of is dit die ouens wat vir die VF+ of die DA stem? Of is dit die wit bestuurders wat BEE/kwotas dryf ten koste van mede witmense?
Dis mos my soort boek. Hoop ons bib skaf hom gou aan!!
Ora, as jy praat van 'n openbare biblioteek dink ek jou kans is swak.
En ons het monumente gebou vir "helde" wat die oorsaak was van 30000 vroue en kinders se dood asook 'n verwoeste ZAR en OVS….